Kymmenen nettikasvatuksen ohjetta vanhemmalle

1. Tutkikaa nettiä yhdessä
Anna itse lapsellesi ensikosketus internetiin. Niin vanhemmalle kuin lapsellekin on hyödyllistä tutkia nettiä yhdessä. Etsi nettisivuja, jotka ovat mielenkiintoisia ja hauskoja. Toivottavasti löydätte yhdessä myönteisen asenteen netin tutkimiseen. Se auttaa myöhemmin jakamaan niin myönteisiä kuin kielteisiäkin kokemuksia.

2. Sovi lapsesi kanssa netin kotikäytön pelisäännöistä
Yritä päästä yhteisymmärrykseen lapsesi kanssa niistä pelisäännöistä, jotka ohjaavat netin käyttöä kotona. Seuraavassa muutamia vinkkejä:

miten käsitellä henkilökohtaista tietoa (nimi, osoite, puhelinnumero, sähköposti)
miten asennoitua muihin netissä (chat, sähköposti, pikaviestit)
millainen toiminta netissä ja millaisilla sivuilla vierailut ovat OK teidän perheessänne

3. Rohkaise lastasi olemaan varovainen henkilökohtaisten tietojen suhteen
Monilla lapsille suunnatuilla nettisivuilla lasten on annettava omia henkilökohtaisia tietojaan päästäkseen palveluihin. On tärkeää tajuta, milloin tietojen antaminen on hyväksyttävää. Yksinkertainen sääntö tähän tilaisuuteen voi olla, ettei lapsi koskaan saisi antaa nimeään, puhelinnumeroaan tai kuvaansa ilman sinun suostumustasi.

4. Puhu riskeistä, jotka liittyvät nettituttavan tapaamiseen
Internet voi olla lapsille hyvä paikka, missä he tutustuvat toisiin lapsiin ja saavat uusia ystäviä. Epämiellyttävien kokemusten välttämiseksi on kuitenkin tärkeää, etteivät lapset tapaa tuntemattomia nettituttavia ilman turvallista aikuista tai ystävää. Kaikissa tapauksissa lapsilla tulisi olla ensin vanhemman suostumus.

5. Opeta lapsellesi lähdekritiikkiä
Suurin osa lapsista käyttää nettiä parantaakseen tietämystään koulutehtäviin ja omiin harrasteisiin liittyen. Netinkäyttäjien tulisi olla tietoisia, että kaikki nettitieto ei pidä paikkaansa. Opeta lastasi tarkistamaan netistä löydettyjä tietoja vertaamalla sitä muihin lähteisiin.

6. Älä ole liian kriittinen lapsesi nettitutkimuksille
Lapset voivat kohdata netin aikuisille suunnattua materiaalia. Jos lapsi tarkoituksella etsii tällaisia nettisivuja, muista että on luonnollista, että lapset ovat kiinnostuneita tämäntyylisestä rajamaan aineistosta. Keskustele lapsesi kanssa asiasta. Voit myös laatia sääntöjä. Ole realistinen sen suhteen, miten lapsesi käyttää nettiä.

7. Ilmoita netissä löytämästäsi laittomana pitämästäsi aineistosta
Meillä kaikilla on vastuu netistä. Laittomina pitämistänne asioista voitte ilmoittaa eteenpäin. Näin voimme estää netin kautta tapahtuvaa rikollista toimintaa, kuten lapsipornografiaa tai lasten houkuttelua chatin, sähköpostin tai muun verkkoviestinnän avulla.

8. Rohkaise hyvään netikettiin
Netiketti on internetin epäviralliset käyttäytymissäännöt. Aivan kuin tavallisessa elämässä, myös netissä on epävirallisia eettisiä sääntöjä. Netiketti kehottaa olemaan kohtelias, käyttämään korrektia kieltä, olemaan HUUTAMATTA (ts. välttämään isojen kirjaimien käyttöä) tai häiritsemättä muita. Toisten sähköpostien lukeminen tai suojatun aineiston kopioiminen ei myöskään ole sallittua.

9. Tunne lapsesi nettikäyttäytyminen
Jotta voisit ohjata lastasi netissä, on tärkeää, että ymmärrät, miten lapset käyttävät nettiä ja mitä he haluavat siellä tehdä. Anna lapsesi näyttää millä sivuilla mielellään käyvät ja mitä siellä tekevät. Teknisen osaamisesi lisääminen auttaa myös tekemään oikeita päätöksiä lapsen netinkäytön suhteen.

10. Muista, että netin myönteiset puolet ovat kielteisiä painavammat
Internet on erinomainen kasvatuksen resurssi ja virkistyksen keidas lapsille. Rohkaise lastasi hyödyntämään nettiä sen täyteen potentiaaliin.

© SAFT, käännös: Pelastakaa Lapset
http://www.pelastakaalapset.fi/nettivihje/saft-10-saantoa.php